ผิดหวังอย่างแรง เจ้าบ่าวจีนโดดแม่น้ำ คิดฆ่าตัวตาย เห็นหน้าเจ้าสาวครั้งแรก 
เจ้าบ่าวหนุ่มจีน หัวใจสลาย ไร้ทางออก โดนพ่อแม่บังคับแต่งงาน แถมยังมาเห็นหน้าเจ้าสาว หน้าตาน่าเกลียด เกินจะรับไหว ถึงขั้นเดินออกจากงานแต่งกลางคัน และคิดสั้น กระโดดแม่น้ำ พยายามจะฆ่าตัวตาย  ,เดอะ มิร์เรอร์ ออนไลน์ รายงานข่าว นายกัง หู เจ้าบ่าวหนุ่มชาวจีน ผิดหวังอย่างหนัก ถึงขนาดตัดสินใจลาโลก กระโดด แม่น้ำ เพื่อพยายามจะฆ่าตัวตาย ทันทีที่เขาได้เห็นใบหน้าของเจ้าสาวกลางงานวิวาห์เป็นครั้งแรก ซึ่งนอกจากสาวเจ้าจะไม่ได้สะสวยตามที่เขาคิดหวังไว้แล้ว ยังเข้าขั้น อัปลักษณ์ จนเขารับไม่ได้,ตามคำเปิดเผยของแขกที่มาร่วมงานคนหนึ่ง เปิดเผยว่า นายหู เจ้าบ่าวหนุ่มวัย 33 ได้เดินออกจากงานแต่งงานของตนเอง ที่เมืองฉีหยาน มณฑลเหอเป่ย หลังจากเขาได้กล่าวขอโทษเจ้าสาว และบอกกับเธอว่า เธอน่าเกลียดเกินไป,มันเป็นเวลาที่ทุกคนไม่รู้จะทำอย่างไรดี แขกที่มาร่วมงานรายนี้ เล่าถึงเหตุการณ์ที่ทุกคนไม่คาดฝัน และบอกว่า เจ้าบ่าวถูกบังคับให้แต่งงาน ในขณะที่ เจ้าสาวก็ดูตกตะลึงมากเมื่อเห็นเจ้าบ่าวเดินออกจากงานไปแบบดื้อๆ ขณะที่ฝ่ายครอบครัวของเจ้าสาวต่างโกรธเกรี้ยวกันใหญ่,สื่อท้องถิ่นแจ้งว่า หลังจากเจ้าบ่าวเดินออกจากงานแต่งงานของตนเองแล้ว เขาได้ไปยังริมแม่น้ำ และอยู่ที่นั่นหลายชั่วโมง ก่อนต่อมา จะกระโดดน้ำ เพื่อพยายามจะฆ่าตัวตาย แต่เคราะห์ยังดีที่ มีคนเห็นเหตุการณ์เข้าพอดี จึงได้โทรศัพท์แจ้งตำรวจ และเมื่อตำรวจมาถึง จึงได้รีบกระโดดลงไปในแม่น้ำช่วยชีวิตของเจ้าบ่าวหนุ่มทันที,นายคัน สุ่ย หนุ่มชาวจีน วัย 25 ปี ซึ่งเป็นผู้บันทึกภาพนาทีชีวิต เจ้าหน้าที่ตำรวจลงไปช่วยเจ้าบ่าวรายนี้ เผยว่า ขณะเขาเห็นนายกัง หู นั้น เขาอยู่ในสภาพใบหน้าคว่ำจมน้ำ และหมดสติ ซึ่งตอนแรก เขาคิดว่า นายหูคงเสียชีวิตไปแล้ว แต่ยังโชคดีที่เขาแค่หมดสติเท่านั้น และเจ้าหน้าที่ตำรวจได้รีบนำตัวนายหูส่งโรงพยาบาลทันที หลังจากถูกนำตัวขึ้นมาจากแม่น้ำ,ข่าวแจ้งว่า หลังจากนายหู อาการดีขึ้นแล้ว เขาได้กล่าวถึงความรู้สึกของตนเองในวินาทีที่ตัดสินใจพยายามจะฆ่าตัวตายว่า เขารู้สึกแย่มาก ต่อสิ่งที่เกิดขึ้น เมื่อเขาได้เห็นเจ้าสาว เพราะเธอไม่ใช่ผู้หญิงที่เขาคิดหวังไว้เลย และยังดูไม่ดีกว่าที่เขาคิดไว้เสียอีก,พ่อแม่ของผมเป็นคนจัดการแต่งงานครั้งนี้ให้ทั้งหมด และผมก็มองไม่เห็นทางออก นอกจากการฆ่าตัวตายเท่านั้น นายหู เล่า หลังจากรอดตายมาได้อย่างฉิวเฉียด,ขอขอบคุณข้อมูลและภาพ จาก เดอะ มิร์เรอร์
เจ้าบ่าวหนุ่มจีน หัวใจสลาย ไร้ทางออก  โดนพ่อแม่บังคับแต่งงาน แถมยังมาเห็นหน้าเจ้าสาว น่าเกลียด เกินจะรับไหว ถึงขั้น เดินออกจากงานแต่งกลางคัน และไปกระโดดแม่น้ำ พยายามจะฆ่าตัวตาย
เจ้าบ่าวจีนฆ่าตัวตาย,เจ้าบ่าวจีนโดดแม่น้ำ,กระโดด,แม่น้ำ,พยายามจะฆ่าตัวตาย,คิดฆ่าตัวตาย,ผิดหวัง,เจ้าสาว,อัปลักษณ์,หน้าตาน่าเกลียด,ข่าว,ไทยรัฐออนไลน์,ข่าวต่างประเทศ